
Jána Kollára prvá sbierka básnická z roku 1821. Matica slovenská. Turčiansky Sv. Martin 1921. 118 s.

Bibliografické poznámky

Diela spisovateľov slovenských. Sväzok prvý.

Vydáva Matica slovenská.

Jána Kollára prvá sbierka básnická z roku 1821

(Spisov Kollárových z mladšieho obdobia jeho života časť prvá.)

V Turčianskom Sv. Martine.

Tlačou Matice slovenskej a Kníhtlač. účast. spolku.

1921.



Básně Jana Kollara.

V Praze.

U Jozefy Fetterlové z Wildenbrunu v arcibiskupské knihtiskárně.

1821.



Poznámky vydavateľove

Účelom vydania tohoto je oživiť pamiatku veľkého hlasateľa myšlienky slovanskej vo význačnom roku jubilejnom prvej jeho sbierky básnickej a zároveň sbierku tuto znovu vydať tak, aby edícia naša z r. 1921 úplne nahradila dávno rozobraté vydanie prvé z r. 1821, ktoré dnes už je bibliografickou vzácnosťou. Preto volíme rovnaký formát, tenže počet stránok, túže rozlohu veršov, tak že riadok za riadkom rovnako možno citovať podľa obidvoch vydaní. Iba starý švabach a starý pravopis českobratský, ktorým sa na Slovensku písalo hlboko do storočia devätnásteho, zamenili sme písmom a pravopisom dnešným, ale tak, aby pôvodná výslovnosť ostala nepohýbaná. Teda na pr. prvá znělka „Básní“ z roku 1821 tlačená bola takto:



Aneb zhořte ňádra, w plápol ztlete

Giskrau tauto prudce rozžatau;

Aneb zmaťte mysl přepiatau,

Neb dál nelze krýti, co mne hněte.

Djtě kogj kwjtj, tebe kmete

Cyty wraucý nematau,

Muži žena krásný, odplatau

Upřjmnosti, wěnec sstěstj plete.

Láskuliž gen mládi zawrcy

K hříchům smělby rozum ssalbau mámen,

Lásku, gak teď cýtjtm na srdcy?

Tako lkám: anť we dwau, w spanilém

Strachu, zřjm se loktech: „Newěř, plamen

Tento“ řkaucých — „gest twým podjlem!“



Starý tekst je prepísaný verne, a jednako, proti tekstu nášmu, badáme odchylky: v prvom i v piatom verši starého vydania chýbajú čiarky, v šiestom verši chyba slovo a vo verši dvanástom prvé slovo znie inak.

Vo vydaní našom, pri všetkej šetrnosti k pôvodine, interpunkcia je prispôsobená požiadavkám terajším, je teda určitejšia, logickejšia. A odchýlky slovné v tomto vydaní od edície pôvodnej sú napravené chyby a premeny vydania z r. 1821, ktoré zavinila tlačiareň, vzdialená od pôvodcu, alebo ktoré, samovoľne zlepšujúc tekst, proti úmyslom Kollárovým narobil sám vydavateľ Jozef Jungmann.

Pri týchto opravách tekstových vzali sme za základ zachovaný eksemplár „Básní“ Jána Kollára, kde na druhej strane tvrdého obalu väzby čítame prípisok: „In hoc exemplari quaedam manu ipsius Auctoris correcta sunt“, a kde v tekste, piatou stránkou počínajúc, radom idú opravy, pripisované charakteristickým drobným švabachom Kollárovým.

Jozef Jungmann totiž zprvu radostné vítal odovzdanú mu sbierku. Ale skoro ohlásily sa ťažkosti s dozerajúcim úradom tlačovým a s tlačiarskou úpravou tekstu. Dňa 28. októbra 1820 Jungmann z Prahy píše Kotlářovi do Pešti: „Dané mi na starost básně vydati bylo by mi potěšení, ale censura vše tísní.“ A dobré po polroku, v liste zo dňa 14. apríla 1821, ťažká si na obidve překážky: „Konečně vidíte před sebou jeden výtisk na psacím papíře svých výborných básní neb raději zůstatku jich z cenzury“, dokladajúc: „Že mi ale mnoho nezdárných omylů sazeč nadělal, to mne mrzí; račte znamenané ode mne omyly aspoň na lepších výtiskách opraviti, a jestli jsem já ještě které přehlídl, jich mně k opravení mého výtisku propůjčiti.“ Iste Jungmann vo vytlačenej knižke našiel viac než šesť „Omylů hrubších“, poznačených na konci „Básní“.

Že však nespokojný autor v tekste svojom ponachodil chyby a premeny ešte iné, to dokazuje nová odpoveď a zároveň obrana Jungmannova, Kollárovi po dlhšom čase napísaná dňa 5. augusta 1821. Čítame tam: „Omyly důležitější od Vás znamenané dal jsem do ,Dobroslava‘. Nejlépe zajisté spisovateli, když sám korekturu vésti může, neboť druhý snadno něco jinak neb docela nerozumí, a tak nelze vyhnouti omylu. Některé věci však schválně jsem změnil a nikdy bez příčiny. ,Tako lkám‘ jemněji zní než tak lkám (k-l-k) atd. ,Sudno‘ když jsem četl, nepřipadlo mi ,soudno‘ pro krátké ,u‘, anobrž myslil jsem, že snad u Slovenů jako u Rusů ,sudno‘ (rad. sud) člun znamená.“ Jungmannovej premeny v 1. znelke „Tako lkám“ totiž Kollár nepřijal a Jungmannovu poznámku 5. v znelke 35. k slovu sudno (= súdeno), ktoré si Kollár utvoril, v eksempláre svojom („zn. 35. sudno = lodička, člun“) vytrel.

Chyby v knižke sú trojaké.

Jungmann na poslednej, 88., stránke vydania poznamenáva iba tieto:

Omyly hrubší.

Na str. 21. řád. 4. čehož má býti čehos

„ „ 30. „ 4. O žluči „ „ O žluč neb jen Žluči

„ „ 32. „ posl. za ní „ „ po ní.

„ „ 34. „ 3. od posl. sámby „ „ sámbych

„ „ 43. „ 15. mhlu „ „ aj mhu

„ „ 46. „ 1. Spolky prchna „ „ Spolku míjím

Prvé štyri opravy Kollár v ďalších vydaniach prijal, navrhovanú piatu zamenil za mlhu a posledné miesto v zpracovaní z r. 1824 stilisoval inak. (Náš tekst náprava: Spolků míjím.)

Kollár vlastnou rukou koriguje takto. V znelke 1., verši 6. vpisuje vynechané slovo více (City vroucí více nematou); zn. 3., v. 9. miesto Jungmannovho pochybného ústupku časomiere: Nyní lkám slzeje čítame správné prízvučné Teď lkám slzy leje; právě tak 6, 6 miesto Hrom potírá Hrom tne bleskem; 7, 5 m. Hned láskou pálá Láskou pálá hned; tamže 12 m. Ó rci mi jen Ó rci jen mně; 11, 2 m. Živlové ctí (nedáva smyslu) Živlové chtí; t. 6 m. Nás k procházce zvali K procházce nás vyzvou; 14, 1 m. Někdy rtů dvanácte Někdy dvanácte rtů; 21, 13 m. Báseň sobě (nedává smyslu) Báseň v sobě; 23, 11 m. Osidel léčených klamem slibným Nástrah klamem navnazených slibným; 36, 3 m. líce mé bledne líce obledne; 73, 14 m. Šípem blednou (nedává smyslu) Šípem blednu; 82, 2 m. Sebrav duši lékem zmařenou Sebrav duši lekem zmařenou; 86, 1 m. těchto osiřalých těcho osiřalých. A práve tak i ďalej. Na str. 57., v. 14. miesto luno třeba čítať měsíc; 11, 6. m. paprsky papršleky; 73, 23 m. Nebo jsa maličký Neb byv maličičký; 75, 16 m. Ty tam (o dve slabiky menej než treba) Již jich není; 78, 12 m. Hudotkaném (nedává smyslu) Chudotkaném; 86, 9. m. opět (!) za turák slov pět za turák slov.


Drobné premeny formy, ktoré kázala dôslednosť, sú ešte tieto. Kollárov tekst má Bůh i bůh, tlačíme všade B; má dávat i užiť, tlačíme (tak ako on sám už r. 1824) všade ť; má rozdelené „a snad“, tlačíme (po spôsobe slovenskom) dovedna asnad; má plésám, plésalo, plésá, tlačíme podľa vydaní pozdejších plesám, plesalo, plesá; a napokon má všade ou (au), i tam, kde sa rýmuje na u lebo ú, poneváč Slovák i ou (au) tu vyslovuje ú — ničmenej písmom rozoznávame: v rýmoch, ako sú na pr. všudy-proudy (praudy), pudy-oudy (audy) atď., tlačíme prúdy, údy, inde však, kde sa slová nerýmujú, prepisujeme terajším spôsobom ou (oučinek, oupad, ouřad, outlé, outěcha, oudol atď.), vyjímajúc nezvyčajnú výslovnost v slovách ousta, ousměch, oukaz a oulevy, kde tlačíme ú.

Jungmann, ľutujúc, že niektoré veci z prichystaného rukopisu Kollárovho cenzúra vytrela alebo že niečo ani předložiť sa neodvážil, pôvodcu tešil tým, že kusy vtedy neuverejnené ctitelia básnikovi verne si poodpisujú, a že čo roku 1821 neprešlo v Prahe, môže neskôr preniknúť inde. Tak sa i stalo. Povytierané alebo cenzúre nepredložené básne pilne sa šírily najmä zásluhou Františka Ladislava Čelakovskeho, Kollár sám už o niekoľko rokov všeličo z neprepustených veršov prevzal do svojich vydaní pešťbudínskych a zbytok po smrti Kollárovej uverejnily jednak nové úhrnné vydania pražské, jednak posmrtne vydaná korespondencia Čelakovského v rokoch šesťdesiatych minulého storočia. Akého ducha boly verše r. 1821 neprepustené, ukazuje na pr. pôvodná tretia a štvrtá strofa ódy na Kralodvorský rukopis:



Nám zmizly, ó žel! skutky našich dědů,

Utichly hlasné za svobodu hromy,

Roztřen slepou s jménem patou již

Prachtě za vlast hrdinů bojovných.



Kde ples radosti zněl, snad upí žalost,

Kde zbraň svobodná, teď řetězů hrkot,

A struna předků svých otrocké

Znedbala šrámy hojiť potomků!



Vydanie Kollárových „Básní“ z roku 1821 nepodává k tekstu vysvetliviek vecných. Naša edícia ostáva bez nich tiež. Nakoľko by ich bolo treba, pripojíme ich k sväzkom budúcim. Tu len poznamenávame, že slová označené bodkami v znelke 42. pozdejšie vydania vypisujú: „k zřídlům Karlovým“ (= Karlovy Vary v Čechách) a „k zpěvům slavné Catalani“ (chýrna speváčka italská); nápis na str. 83., r. 16. T…c znamená Turec; na str. 86., r. 19. U… Uhrů.

Literatúru predmetu vo forme bibliografickej pripojíme na koniec matičného vydania.

V Turčianskom Sv. Martine v júli 1921.



Znelky prijaté do „Básní“ čitateľ najde v pozdějších úplných vydaniach „Slávy Dcery“, počínajúc rokom 1862, na miestach, ktoré vypisujeme (prvý stĺpec značí znelku vo vydaní z roku 1821, druhý a tretí stĺpec značí spev a znelku vydania úplného).



Oddělení I.

1 I 9 / 14 I 42

2 I 4 / 15 I 43

3 I 6 / 16 I 46

4 I 12 / 17 I 11

